*Proiect*

# GUVERNUL REPUBLICII MOLDOVA

**H O T Ă R Î R E nr. \_\_\_\_**

**din  \_\_\_\_\_\_\_\_\_\_\_\_\_\_\_\_\_\_\_\_\_ 2016**

**cu privire la modificarea și abrogarea unor hotărîri ale Guvernului**

Guvernul **HOTĂRĂŞTE:**

**1.** Se aprobă modificările ce se operează în Hotărîrea Guvernului nr.667 din 08 iulie 2005 „Cu privire la măsurile de realizare a Legii nr.283-XV din 4 iulie 2003”(Monitorul Oficial al Republicii Moldova, 2005, nr. 98-100, art.748), conform anexei nr.1.

**2.** Se abrogă unele hotărîri ale Guvernului, conform anexei nr.2.

|  |  |
| --- | --- |
| **PRIM-MINISTRU** | **Pavel FILIP** |
| Contrasemnează: |  |
| Ministrul finanţelor | Octavian ARMAȘU |
| Ministrul economiei | Octavian CALMÂC |
| Ministrul afacerilor interne | Alexandru JIZDAN |
|  | |

Anexa nr.1

aprobată prin Hotărîrea Guvernului

nr.\_\_\_\_\_\_\_\_ din \_\_\_\_\_\_\_\_\_\_2016

**Modificările ce se operează în**

**Hotărîrea Guvernului nr.667 din 08 iulie 2005**

1. Anexele nr.1, 2, 4 și 5 se abrogă.

2.Anexa nr.3 se modifică după cum urmează:

punctul 1 va avea următorul cuprins:

„1. Administrația organizației particulare de pază este obligată să doteze personalul de pază și garda de corp cu uniformă de serviciu de culoare verde și însemne distinctive inscripționate cu denumirea și sigla organizației, legitimație de serviciu și, după caz, echipament de protecție, armă de serviciu și mijloace speciale, în timpul exercitării obligațiilor de serviciu.”;

punctul 9 va avea următorul cuprins:

„9. Personalul de pază particulară şi şeful subdiviziunii de pază cu drept de port al uniformei de serviciu şi însemnelor distinctive sînt obligaţi să le poarte în timpul exercitării obligațiilor de serviciu.”.

Anexa nr.2

aprobată prin Hotărîrea Guvernului

nr. \_\_\_\_\_\_ din \_\_\_\_\_\_\_\_\_\_\_2016

**LISTA**

**hotărîrilor Guvernului care se abrogă**

1. Hotărîrea Guvernului nr. 1510 din 12 decembrie 2003 „Cu privire la aprobarea Listei obiectivelor a căror pază nu poate fi efectuată de organizațiile particulare de pază”(Monitorul Oficial al Republicii Moldova, 2003, nr.254-261, art.1571).

2. Punctul 14 din anexa nr.1 la Hotărîrea Guvernului nr. 925 din 12 decembrie 2012 „Cu privire la modificarea, completarea şi abrogarea unor hotărîri ale Guvernului”(Monitorul Oficial al Republicii Moldova, 2012, nr.270-272, art.1013).

3. Punctul 13 din anexa nr.1 la Hotărîrea Guvernului nr. 868  din  19 noiembrie 2012 „Privind modificarea, completarea şi abrogarea unor hotărîri ale Guvernului”(Monitorul Oficial al Republicii Moldova, 2012, nr.242-244, art.938).

4. Punctul 12 la Hotărîrea Guvernului nr.462  din  24 martie 2008 „Cu privire la aprobarea modificărilor şi completărilorce se operează în unele hotărîri ale Guvernului” (Monitorul Oficial al Republicii Moldova, 2008, nr.66-68, art.437).